Alaquàs declararà Persona Non Grata a la Consellera d'Educació si no construeix el col·legi Ciutat de Cremona
26/09/2013

# Alaquàs declararà Persona Non Grata a la Consellera d'Educació si no construeix el col·legi Ciutat de Cremona

*   26/09/2013
*   [Imprimir](#)
*   Compartir
*    https://www.alaquas.org/documento.asp?id\_do=14027

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14027%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20declarar%C3%A0%20Persona%20Non%20Grata%20a%20la%20Consellera%20d%27Educaci%C3%B3%20si%20no%20construeix%20el%20col%C2%B7legi%20Ciutat%20de%20Cremona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14027/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14027/26092013img_9344_Form_4.jpg)](https://www.alaquas.org/ficheros/documentos/2013/2/14027/26092013img_9344_Form_10.jpg "<a href='https://www.alaquas.org/ficheros/documentos/2013/2/14027/26092013img_9344_Form_10.jpg' target=_blank><i class='fa fa-external-link' aria-hidden='true'></i>.Alaquàs declararà Persona Non Grata a la Consellera d'Educació si no construeix el col·legi Ciutat de Cremona</a>")

El Ple de la Corporació Municipal aprova la declaració institucional proposada per l'alcaldessa d'Alaquàs en la que es demana la dimissió de la consellera d'Educació si no inclou la construcció del col·legi en els pròxims pressupostos de la Generalitat Valenciana

El Ple de la Corporació Municipal d'Alaquàs ha aprovat hui en sessió plenària extraordinària la declaració institucional proposada per l'alcaldessa d'Alaquàs, Elvira García Campos, en la que s'ha anunciat declarar "persona non grata" a Alaquàs a la consellera d'Educació, Cultura i Esports de la Comunitat Valenciana, Mª José Català, si no construeix el col·legi públic Ciutat de Cremona. La declaració ha estat aprovada amb els vots a favor de PSPV-PSOE, Bloc-Els Verds i els regidors no adscrits i els vots en contra del PP.

L'alcaldessa d'Alaquàs, Elvira García Campos, ha argumentat que "Alaquàs és un poble digne i no vaig a consentir que es mantinga aquesta precarietat que els alumnes d'aquest centre educatiu vénen patint des de fa vuit anys. Continuarem reivindicant i treballant per un col·legi digne".

En la declaració institucional aprovada s'exigeix a la consellera que rectifique públicament i incorpore al Projecte dels Pressupostos Generals del Govern Valencià per a l'any 2014 la construcció del col·legi públic Ciutat de Cremona. Elvira García Campos ha argumentat que si no es produeix aquesta rectificació pública, se sol·licitarà la dimissió de la consellera, al temps que serà reprobada públicament i declarada "persona non grata" a Alaquàs.

L'alcaldessa d'Alaquàs va decidir convocar aquest ple amb caràcter d'urgència després de les declaracions realitzades pel President de la Generalitat Valenciana, Alberto Fabra, el passat dimarts en el debat de política general de les Corts Valencianes, on va ometre la construcció del col·legi públic Ciutat de Cremona, ubicat en barracons des de fa vuit anys.

La primera edil ha tornat a denunciar la "falta de resposta i elusió de compromís" del Govern Valencià i en concret de la consellera d'Educació, Cultura i Esports de la Comunitat Valenciana, MªJosé Català, que en una reunió celebrada en gener de 2011, es va comprometre personalment a licitar la construcció d'aquest centre educatiu ubicat en barracons des de fa més de vuit anys. Ha manifestat sentir-se avergonyida davant d'aquesta situació "més pròpia de països subdesenvolupats que de la Comunitat Valenciana moderna i avançada que tots desitgem però que no abastim".

L'alcaldessa d'Alaquàs ha destacat les diverses accions presses en els últims anys per tal de denunciar la situació que pateix aquest centre d'ensenyament en el que estudien més de 500 alumnes i ha recordat l'esforç realitzat per l'Ajuntament d'Alaquàs per tal de posar a disposició tot el necessari per a la construcció del col·legi, principalment pel que respecta a la cessió del solar, amb llicència municipal d'obres atorgada el 28 d'octubre de 2010. Ha recordat també que l'Ajuntament ha atés tots i cadascun dels requeriments formulats per la Conselleria i per l'empresa pública CIEGSA, tot i insistint en l'enderrocament dels frontons, tanques i instal·lacions preexistents que hi havia en el solar cedit i que ara és un solar "degradat, brut i mancat de condicions d'higiene i seguretat".